ตลาดหุ้นเอเชียปรับตัวขึ้นเช้านี้ คลายวิตกเกาหลีเหนือยิงขีปนาวุธ
ตลาดหุ้นเอเชียปรับตัวขึ้นเช้านี้ คลายวิตกเกาหลีเหนือยิงขีปนาวุธ
11 ก.ย. 2560

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ เนื่องจากนักลงทุนคลายความวิตกกังวล หลังจากเกาหลีเหนือไม่ได้ทดลองยิงขีปนาวุธในช่วงสุดสัปดาห์ที่ผ่านมาตามที่หลายๆฝ่ายหวั่นเกรง
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 19,441.39 จุด เพิ่มขึ้น 166.57 จุด, ดัชนี SSE Composite ตลาดหุ้นจีนเปิดวันนี้ที่ 3,365.35 จุด เพิ่มขึ้น 0.11 จุด, ดัชนี HSI ตลาดหุ้นฮ่องกงเปิดวันนี้ที่ 27,877.69 จุด เพิ่มขึ้น 209.22 จุด, ดัชนี TAIEX ตลาดหุ้นไต้หวันเปิดวันนี้ที่ 10,630.16 จุด เพิ่มขึ้น 20.21 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,354.86 จุด เพิ่มขึ้น 11.14 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,239.29 จุด เพิ่มขึ้น 10.73 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,780.27 จุด เพิ่มขึ้น 0.37 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 8,036.93 จุด เพิ่มขึ้น 14.18 จุด
ทั้งนี้ดัชนีนิกเกอิตลาดหุ้นโตเกียวเปิดวันนี้พุ่งขึ้นกว่า 100 จุด หลังรัฐบาลญี่ปุ่นเปิดเผยยอดสั่งซื้อเครื่องจักรพื้นฐานของภาคเอกชนในเดือนก.ค. ปรับตัวขึ้น 8% เมื่อเทียบเป็นรายเดือน สู่ระดับ 8.533 แสนล้านเยน ซึ่งสูงกว่าตัวเลขคาดการณ์ของนักวิเคราะห์
ด้านดัชนีเซี่ยงไฮ้คอมโพสิตตลาดหุ้นจีนเปิดขยับขึ้นในวันนี้ หลังจากทางการจีนเปิดเผยดัชนีราคาผู้บริโภค (CPI) และดัชนีราคาผู้ผลิต (PPI) ที่ปรับตัวเพิ่มขึ้น
สำนักงานสถิติแห่งชาติจีน (NBS) รายงานเมื่อวันเสาร์ว่า ดัชนีราคาผู้บริโภค (CPI) ซึ่งเป็นมาตรวัดเงินเฟ้อที่สำคัญ ปรับตัวขึ้น 1.8% ในเดือนส.ค. เมื่อเทียบเป็นรายปี ซึ่งเพิ่มขึ้นจากการขยายตัว 1.4% ในเดือนก.ค.
ขณะที่ดัชนีราคาผู้ผลิต (PPI) ซึ่งเป็นมาตรวัดต้นทุนสินค้าที่หน้าประตูโรงงาน ปรับตัวขึ้น 6.3% ในเดือนส.ค. เมื่อเทียบเป็นรายปี  ซึ่งเพิ่มขึ้นจากการขยายตัว 5.5% ในเดือนก.ค.